FI Euroopan unionin virallinen lehti C 338/144

KERTOMUS

Eurojust-yksikön tilinpäätöksestä varainhoitovuodelta 2009 sekä Eurojust-yksikön vastaukset

2010/C 338/25

SISÄLLYS

Kohta Sivu JOHDANTO … 1–2 145 TARKASTUSLAUSUMA … 3–12 145 TALOUSARVIO- JA VARAINHALLINTOA KOSKEVAT HUOMAUTUKSET … 13 146 MUUT KYSYMYKSET … 14 146 Taulukko… 147 Eurojust-yksikön vastaukset… 148

JOHDANTO

1. Eurojust-yksikkö perustettiin neuvoston päätöksellä 2002/187/YOS (1) vakavan järjestäytyneen rikollisuuden torjunnan tehostamiseksi. Haagissa sijaitsevan yksikön tavoitteena on parantaa usean jäsenvaltion ja jopa Euroopan unionin ulkopuolisten valtioiden alueelle ulottuvien tutkinta- ja syytetoimien koordinointia (2).

2. Lisätalousarvion nro 1/2009 hyväksymisen jälkeen yksikön lopullinen talousarvio oli 28,2 miljoonaa euroa varainhoitovuonna 2009, kun se edellisenä vuonna oli 24,8 miljoonaa euroa. Yksikössä työskenteli vuoden lopussa 248 henkilöä, edellisenä vuonna henkilöstön määrä oli 222.

12. Jäljempänä esitettävät huomautukset eivät aseta tilintarkastustuomioistuimen lausumia kyseenalaiseksi.

TALOUSARVIO- JA VARAINHALLINTOA KOSKEVAT HUOMAUTUKSET

13. Tilintarkastustuomioistuin toi esille varainhoitovuosia 2007 ja 2008 koskevissa kertomuksissaan (12), että Eurojust-yksikössä on paljon avoimia toimia (33 prosenttia henkilöstön määrästä vuonna 2007 ja 26 prosenttia vuonna 2008). Vuonna 2009 ei laadittu palvelukseenottosuunnitelmaa. Tästä syystä avoinna olevien toimien osuus on edelleenkin suuri (24 prosenttia vuoden lopussa). Lisäksi kolme kuudesta keskijohdon (yksikönpäällikon) toimesta Eurojust-yksikössä täytettiin väliaikaisesti ”virkaa tekevill ä” henkilöstön jäsenillä. Tilanne osoittaa, että oli vaikeaa houkutella oikeanlaista henkilöstöä palvelukseen ja pitää se, ja että palvelukseen ottamisen suunnittelu oli edelleen puutteellista.

MUUT KYSYMYKSET

14. Henkilöstön valintamenettelyissä ei vahvistettu etukäteen haastatteluun kutsuttavien tai varallaololuetteloon kirjattavien hakijoiden vähimmäisvaatimuksia. Valintalautakunnat vahvistivat vaatimukset vasta sen jälkeen, kun hakijat oli arvioitu ja asetettu paremmuusjärjestykseen. Avoinna olevia toimia koskevissa ilmoituksissa annettuja tärkeitä vaatimuksia, kuten tehtävään soveltuva yliopistotutkinto ja ammatillinen kokemus, ei myöskään otettu huomioon hakijoiden lopullisessa arvioinnissa, vaan se perustui ainoastaan kirjallisten ja suullisten kokeiden tuloksiin. Tällaiset käytännöt vaarantavat palvelukseenottomenettelyiden avoimuuden.

Tilintarkastustuomioistuimen jaosto IV on tilintarkastustuomioistuimen jäsenen Igors LUDBORŽSin johdolla hyväksynyt tämän kertomuksen Luxemburgissa 14. ja 16. syyskuuta 2010 pitämässään kokouksessa. Tilintarkastustuomioistuimen puolesta Vítor Manuel da SILVA CALDEIRA presidentti

Taulukko Eurojust-yksikkö (Haag) Perussopimuksen mukainen unionin toimivalta Eurojust-yksikön toimivaltuudet sellaisina kuin ne on määritelty neuvoston päätöksessä 2002/187/YOS Hallinto Eurojust-yksikön resurssit vuonna 2009 (vuoden 2008 tiedot suluissa) Tuotteet ja palvelut vuonna 2009 (vuoden 2008 tiedot suluissa) Eurojustin tehtävänä on jäsenvaltioiden viranomaisten ja Europolin toteuttamien operaatioiden sekä niiden toimittamien tietojen perusteella tukea ja tehostaa kansallisten tutkinta- ja syyttäjäviranomaisten toiminnan yhteensovittamista ja yhteistyötä sellaisen vakavan rikollisuuden alalla, joka koskee kahta tai useampaa jäsenvaltiota tai edellyttää yhteisin perustein toteutettavia syytetoimia. (Euroopan unionin toiminnasta tehdyn sopimuksen 85 artikla) Tavoitteet Eurojust-yksiköstä tehdyn päätöksen 3 artikla — Edistää ja parantaa tutkinta- ja syytetoimien koordinointia jäsenvaltioiden toimivaltaisten kansallisten viranomaisten välillä. — Edistää yhteistyötä, erityisesti helpottamalla tietojen vaihtoa, oikeusavun antamista ja luovuttamispyyntöjen täytäntöönpanoa. — Tukea jäsenvaltioiden toimivaltaisia viranomaisia näiden tutkinta- ja syytetoimien tehostamiseksi. — Avustaa tutkinta- ja syytetoimissa, jotka koskevat jäsenvaltiota ja kolmatta maata. — Avustaa tutkinta- ja syytetoimissa, jotka koskevat jäsenvaltiota ja unionia. Tehtävät Eurojust-yksiköstä tehdyn päätöksen 5, 6 ja 7 artikla Kansallisten tuomioistuinten välisen yhteistyön organisoimiseksi Eurojust-yksikkö toimii: — kansallisten jäsenten välityksellä tai — kollegiona. Jos kyseisen jäsenvaltion toimivaltaiset viranomaiset päättävät olla täyttämättä Eurojust-yksikön kollegiona esittämiä pyyntöjä, niiden on ilmoitettava päätöksensä perusteluineen Eurojust-yksikölle. 1 — Kollegio vastaa Eurojust-yksikön organisaatiosta ja toiminnasta. 2 — Kollegio koostuu kunkin jäsenvaltion kansallisen lainsäädännön mukaisesti lähettämistä kansallisista jäsenistä, jotka ovat syyttäjiä, tuomareita tai vastaavaa toimivaltaa käyttäviä poliiseja. 3 — Kollegio valitsee kansallisista jäsenistä puheenjohtajan. 4 — Yhteinen valvontaviranomainen valvoo henkilötietojen käsittelyä. 5 — Kollegio nimittää hallinnollisen johtajan yksimielisesti. 6 — Ulkoinen tarkastus Tilintarkastustuomioistuin 7 — Vastuuvapauden myöntävä viranomainen Parlamentti myöntää neuvoston suosituksesta. Talousarvio 26,4 miljoonan euron avustukset ja 1,8 miljoonaa euroa käyttötarkoitukseensa sidottuja tuloja (24,8 miljoonan euron avustukset) Henkilöstö 31. joulukuuta 2009 Henkilöstötaulukossa 185 (175) virkaa, joista täytettyjä: 141 (130) sekä 60 (43) muuta tointa: 32 sopimussuhteista henkilöstön jäsentä 18 komennuksella olevaa kansallista asiantuntijaa, 10 tilapäistyöntekijää 47 (49) muuta: 27 kansallista jäsentä, 2 yhteystuomaria, 12 avustajaa ja 6 assistenttia Yhteensä: 248 (222) henkilöstön jäsentä, joiden tehtävät jakaantuivat seuraavasti: operatiiviset tehtävät: 131 (117) hallinnolliset tehtävät: 89 (80) sekalaiset tehtävät: 28 (25) Koordinointikokousten lukumäärä: 132 (132) Tavanomaiset tapaukset: 1 222(1 025) Monimutkaiset tapaukset: 150 (168) Tapausten kokonaismäärä: 1 372 (1 193) Petokset: 612 (810) Petokset: 45 % (68 %) Huumekauppa: 230 (223) Huumekauppa: 17 % (19 %) Terrorismi: 19 (23) Terrorismi: 14 % (2 %) Murhat: 90 (86) Murhat: 6 % (7 %) Ihmiskauppa: 74 (83) Ihmiskauppa: 5 % (7 %) Lähde: Eurojust-yksikön toimittamat tiedot.

EUROJUST-YKSIKÖN VASTAUKSET 13. Eurojust hyväksyy tuomioistuimen havainnot. Rekrytointisuunnitelma valmisteltiin vuoden 2009 loppupuolella vuoden 2010 rekrytointitoimintoja varten varmistamaan, että rekrytointiproseduurien vajausta voitaisiin vähentää huomattavasti vuoden 2010 loppuun mennessä. 14. Eurojust hyväksyy tuomioistuimen havainnot. Vuoden 2010 maaliskuun 1 päivästä lähtien vaatimukset, jotka hakijoiden on täytettävä tullakseen kutsutuksi haastatteluihin, ja tarvittavat vaatimukset varalistalle sijoitettavaksi päätetään etukäteen. Koskien hakijoiden lopullista arviointia Eurojust tulee määrittelemään kullekin elementille annettavan tärkeyden ja painon ja toteuttamaan kokonaispohjaisen lähestymistavan henkilöstön valintaproseduureissa.

(1) Päätös Eurojust-yksikön perustamisesta, tehty 28 päivänä helmikuuta 2002 (EYVL L 63, 6.3.2002, s. 1).

(2) Taulukossa esitetään tiedotustarkoituksessa yhteenveto Eurojust-yksikön vastuualueista ja toiminnoista.

(3) Tilinpäätökseen on liitetty mukaan varainhoitovuoden talousarvio- ja varainhallintoa koskeva selvitys, jossa muun muassa annetaan tiedot määrärahojen täytäntöönpanoasteesta sekä esitetään yhteenveto budjettikohtien välisistä määrärahasiirroista.

(4) Tilinpäätös sisältää taseen, tuloslaskelman, rahavirtalaskelman, oman pääoman muutoksia koskevan laskelman sekä tilinpäätöksen liitteet, joihin sisältyy kuvaus keskeisistä tilinpäätöksen laatimisperiaatteista ja muut liitetiedot.

(5) Selvitys talousarvion toteuttamisesta sisältää talousarvion toteutumalaskelman liitteineen.

(6) EYVL L 248, 16.9.2002, s. 1.

(7) Komission asetus (EY, Euratom) N:o 2343/2002, annettu 19 päivänä marraskuuta 2002 (EYVL L 357, 31.12.2002, s. 72), 33 artikla.

(8) Asetus (EY, Euratom) N:o 2343/2002, 38 artikla.

(9) Erillisvirastojen tilinpäätöksiä ja kirjanpitoa koskevat säännöt on esitetty asetuksen (EY, Euratom) N:o 2343/2002 VII osaston 1 luvussa. Asetusta on viimeksi muutettu 9 päivänä heinäkuuta 2008 annetulla asetuksella (EY, Euratom) N:o 652/2008 (EUVL L 181, 10.7.2008, s. 23). Säännöt on liitetty sellaisenaan Eurojust-yksikön varainhoitosääntöihin.

(10) Kansainvälinen tilintarkastajaliitto (International Federation of Accountants, IFAC) ja ylimpien tarkastuselinten kansainväliset standardit (International Standards of Supreme Audit Institutions, ISSAI).

(11) Tilinpäätös laadittiin 15. kesäkuuta 2010 ja tilintarkastustuomioistuin vastaanotti sen 29. kesäkuuta 2010. Lopullinen tilinpäätös, joka on konsolidoitu komission tilinpäätökseen, julkaistaan Euroopan unionin virallisessa lehdessä viimeistään päättynyttä varainhoitovuotta seuraavan varainhoitovuoden marraskuun 15 päivänä. Lopullinen tilinpäätös esitetään sivustoilla http://eca.europa.eu ja http://www.eurojust.europa.eu/adm_budg_finance.htm.

(12) Ks. kertomus Eurojust-yksikön tilinpäätöksestä varainhoitovuodelta 2008 (EUVL C 304, 15.12.2009, s. 131), kohta 14, ja varainhoitovuodelta 2007 (EUVL C 311, 5.12.2008, s. 142), kohta 9.